幸未央宮應制（補後四句）
作者：宋之問
朝代：唐

paragraphs: 登高省時物，懷古發宸聰。
鐘連長樂處，臺識未央中。
（《文苑英華辨證》六《脫文》）（《文苑英華辨證》據宋之問集補此四句，原詩指《全唐詩》卷五三已收之《奉和幸長安故城未央宮應制》。
詩云：「漢王未息戰，蕭相乃營宮。
壯麗一朝盡，威靈千載空。
皇明悵前跡，置酒宴羣公。
寒輕綵仗外，春發幔城中。
樂思回斜日，歌詞繼《大風》。
今朝天子貴，不假叔孫通。
」《文苑英華辨證》謂「春發幔城中」，集作「春發幔城東」，「《文苑》以『東』作『中』，遂脫四句。
」四句應於「樂思」二句之前。
）。